Ügyeletes Bölcs

Légy te az Ügyeletes Bölcs! Rendezzétek be az osztálytermet a mesében leírtak szerint (pl. tegyetek körbe székeket vagy párnákat, és egy helyet jelöljetek meg).

Milyen javaslattal élnél, mint Ügyeletes Bölcs? Hogyan érvelnél, hogy elfogadják a javaslatodat?

Felváltva próbáljátok ki minél többen, milyen az Ügyeletes Bölcs szerepe! Mi a nehezebb: javaslatot tenni vagy elfogadni más javaslatát?

Hasonlítsd össze ezt a rendszert az általad ismert (jelenlegi, illetve történelmi) államformákkal! Mi a különbség/hasonlóság? Mik az előnyök/hátrányok? Melyik államformában szeretnél leginkább élni? Miért?

Mit gondolsz Vöröshajú Henriettáról? Szeretnél a barátja lenni? Magyarázd meg a döntésedet!